10/11/2009 | Administración LocalMunicipal
As Pontes de García Rodríguez
Tesorería
Calendario fiscal para o exercicio 2010

DECRETO Expediente: 866/2009-4.03 Asunto: calendario fiscal para o exercicio 2010 ANTECEDENTES Mediante Decreto 2134/2009, do 2 de novembro, iniciouse un expediente para a aprobación do calendario fiscal para o exercicio 2010. CONSIDERACIÓNS LEGAIS E TÉCNICAS 1. A lexislación aplicable aparece recollida na Lei 58/2003, do 17 de decembro, xeral tributaria; na Lei 7/1985, do 2 de abril, reguladora das bases do réxime local; e no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.2. O informe do tesoureiro do 02/11/2009 propón un calendario fiscal para o exercicio 2010. O concelleiro delegado é competente para para ditar este acordo segundo o Decreto de delegación de funcións do 25 de abril do 2008 e segundo as facultades conferidas pola Lei 7/1985, do 2 de abril, reguladora das bases do réxime local; o Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local e demais disposicións legais aplicables. De acordo con todo o indicado, RESOLVO: 1. Aprobar o Calendario fiscal para o exercicio 2010, que se xunta como anexo.2. Acordar que este Calendario fiscal cumpra coa función de publicación do anuncio de cobranza previsto no artigo 24 do Real decreto 939/2005, do 29 de xullo, polo que se aproba o Regulamento xeral de recadación en relación cos tributos que se inclúen no anexo.3. Ordenar a súa publicación no Boletín Oficial da Provincia, para a súa difusión e xeral coñecemento e acordar que se lle dé a máxima publicidade.4. Reservar a esta Concellería Delegada a facultade de modificar o presente calendario cando motivos de índole técnica, debidamente xustificados, impidan a xestión dos tributos municipais nas datas sinaladas. PRAZOS DE INGRESO. –O pagamento en período voluntario efectuarase nos prazos que se indican no anexo para cada tributo. Transcorridos estes prazos iniciarase o período executivo e a débeda resultante esixirase polo procedemento de constrinximento, devengándose as correspondentes recargas do período executivo, os xuros de mora e, no seu caso, os custos que se produzan. FORMAS DE PAGAMENTO. –O pagamento poderase efectuar en efectivo, transferencia bancaria, banca electrónica ou domiciliación bancaria. LUGARES DE PAGAMENTO. –O pagamento farase efectivo nas oficinas de recadación, mediante banca electrónica ou en calquera das oficinas das entidades financeiras Caixa Galicia, Caixanova e BBVA. Contra esta resolución cabe interpoñer un recurso contencioso-administrativo ante o Xulgado do Contencioso-Administrativo número 1 de Ferrol no prazo de dous meses dende a publicación da presente resolución, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-administrativa. Así mesmo, pode interpoñer calquera outro recurso que estime procedente. As Pontes de Embarek Viltro Sanchez Friera, 2 de novembro de 2009. O concelleiro delegado Antonio Alonso Román O oficial maior Felipe Vázquez García ANEXO CALENDARIO FISCAL PARA O EXERCICIO 2010 A) IMPOSTOS: 1. Imposto sobre vehículos de tracción mecánica (IVTM): do 18/03/2010 ao 18/05/2010 2. Imposto sobre actividades económicas (IAE): do 28/05/2010 ao 28/07/2010 3. Imposto sobre bens inmobles (IBI): do 23/09/2010 ao 23/11/2010 B) TAXAS: 1. Taxa por entrada de vehículos: do 23/09/2010 ao 23/11/2010 2. Taxa por licenzas de autotaxi: do 23/09/2010 ao 23/11/2010